## REPUBLIKA HRVATSKA

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 022-05/20-01/1

URBROJ: 2182/03-02-21-4

Skradin, 25. ožujka 2021.g.

Na temelju članaka 34. i 51. Statuta Grada Skradina („Službeni vjesnik Šibensko-kninske županije“, broj 3/21), a u svezi članka 35. b. Zakona o lokalnoj i područnoj (regionalnoj) samoupravi („N.N“ broj 19/13-pročišćeni tekst, 123/17, 98/19 i 144/20), Gradsko vijeće Grada Skradina, na 28. sjednici, od 25. ožujka 2021.g., donosi

**Z A K L J U Č A K**

**o primanju na znanje Izvješća o radu gradonačelnika**

**Grada Skradina za razdoblje 01.07. 2020.g.-31.12. 2020.g.**

1. Gradsko vijeće Grada Skradina prima na znanje Izvješće o radu gradonačelnika

Grada Skradina za razdoblje 01.07. 2020.g.-31.12. 2020.g.

1. Ovaj Zaključak stupa na snagu danom donošenja, a objavit će se na Oglasnoj

ploči Grada Skradina i web stranici Grada.

 **PREDSJEDNICA**

 Nadija Zorica, v.r.

**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 022-05/20-01/1

URBROJ: 2182/03-02-21-3

Skradin, 17. ožujka 2021.g.

  **GRADSKOM VIJEĆU GRADA SKRADINA**

**PREDMET: Izvješće o radu gradonačelnika Grada Skradina za razdoblje**

 **01.07. 2020.g.-31.12. 2020.g.**

* **daje se**

Sukladno čl. 35. b. Zakona o lokalnoj i područnoj (regionalnoj) samoupravi („N.N“

broj 19/13-pročišćeni tekst, 137/15, 123/17, 98/19 i 144/20), Gradonačelnik dva puta godišnje podnosi predstavničkom tijelu polugodišnja izvješća o svom radu.

Sukladno članku 48. Statuta Grada Skradina („Službeni vjesnik Šibensko-kninske županije“, broj 10/09, 5/13, 3/18 i 3/20 ) utvrđeno je kako Gradonačelnik dva puta godišnje podnosi polugodišnje izvješće o svom radu i to do 31. ožujka tekuće godine za razdoblje srpanj-prosinac prethodne godine i do 15. rujna za razdoblje siječanj-lipanj tekuće godine.

 Gradonačelnik je izvršno tijelo i odgovoran je za zakonitost rada i usmjeravanje rada upravnih tijela u obavljanju poslova iz samoupravnog djelokruga Grada, te nadzire njihov rad.

 Gradonačelnik u okviru svoje nadležnosti propisane Zakonom i Statutom priprema prijedloge općih akata, izvršava i osigurava izvršavanje općih akata Gradskog vijeća, upravlja nekretninama, pokretninama i imovinskim pravima u vlasništvu Grada sukladno odredbama Statuta, te obavlja i druge poslove koji su mu stavljeni u nadležnost zakonom, drugim propisom, Statutom ili drugim aktom.

U razdoblju srpanj-prosinac 2020.g. održano je 5 (pet) sjednica Gradskog vijeća Grada Skradina za mandatno razdoblje 2017.g.-2021.g. na kojima je gradonačelnik podnio zakonom propisana izvješća, te predložio donošenje općih i pojedinačnih akata. Zbog izvanrednih epidemioloških okolnosti uzrokovanih pandemijom virusa COVID-19, sjednice Gradskog vijeća održavane su elektroničkim putem, a sukladno Odluci o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja („Narodne novine“, broj 32/20) Stožera civilne zaštite Republike Hrvatske i Uputi Ministarstva uprave, KLASA: 023-01/20-01/114, URBROJ: 515-05-02-01/1-20-1 od 13. ožujka 2020. godine.

U nastavku prikazana su postupanja gradonačelnika Grada Skradina iz pojedinih područja u okviru njegove nadležnosti, za vremensko razdoblje 01. srpnja 2020.g. – 31. prosinca 2020.g.:

■ **IZVOĐENJE GRAĐEVINSKIH RADOVA:**

 - završeni radovi na uređenju Kulturnog centra u Skradinu

 - izvršena sanacija obale (mula) Prukljan

 - izvršeno planirano uređenje poljskih i protupožarnih puteva

 - uređenje nerazvrstanih cesta u naseljima Rupe, Dubravice, Plastovo, Gračac, Bićine, Sonković,

 Piramatovci, Lađevci i Skradinsko Polje

 - završena I faza izgradnje bedema utvrde Turina

 - započete aktivnosti na provedbi projekta sanacije i zatvaranja odlagališta otpada

 „Bratiškovački gaj“

-2-

■ **PROJEKTNA I PLANSKA DOKUMENTACIJA**

* izrađena prijava i odobrena sredstva iz EU fondova za reciklažno dvorište u zoni „Kosa“
* u tijeku izrada projektne dokumentacije za sanitarno-fekalnu kanalizaciju prema plaži i ELEMES-u
* u tijeku izrada projektne dokumentacije uređenja tvrđave Turina
* izrađen Plan djelovanja civilne zaštite Grada Skradina
* u tijeku izrada projektne dokumentacije „rekonstrukcija ceste Skradin-Skorići“
* u tijeku izrada Urbanističkog plana uređenja Sportsko-rekreacijske zone Dubravice
* izrađena projektna dokumentacija plaže Skradin
* predan zahtjev za ishodovanje građevinske dozvole za veslački hangar
* predana aplikacija i odobrena sredstva FZOEU-a projekta energetske obnove OŠ Skradin
* izrađen idejni projekt i ishodovana lokacijska dozvola za dječje nogometno igralište u Dubravicama
* izrađen Elaborat arborističke procjene stabilnosti stabala murvi u Skradinu
* izrađena projektna dokumentacija parternog uređenja dijela pomorskog dobra uz ex plažu „Pionir“

■ **POLJOPRIVREDA**

- subvencioniranje kamate na kredite iz županijskog Programa „Zeleno poduzetništvo“

 u iznosu od 2,8% tako da korisnicima kamata po kreditima iznosi 3%

**■ KULTURA**

* završena realizacija projekta Kulturni centar Grada Skradina“, UP.04.2.1.04, Kultura u centru – potpora razvoju javno-civilnog partnerstva u kulturi“
* donacije kulturnim udrugama

**■ ŠPORT I ŠPORTSKA DOGAĐANJA**

* donacije športskim udrugama
* sudjelovanje u organizaciji sportskih manifestacija (auto-utrke)

**■ SOCIJALNI PROGRAM**

* u tijeku realizacija projekta „Budimo im podrška II“
* Grad Skradin dodjeljuje jednokratni novčani iznos za opremanje novorođenčadi u slijedećim iznosima:

• za prvorođeno dijete jednokratno iznos od 2.000,00 kn

• za drugo novorođeno dijete jednokratno iznos od 3.000,00 kn

• za trećerođeno ( i više ) dijete kroz dvije godine u visini od 5.000,00 kn.

* sufinancira 15% iznosa mjesečne autobusne karte za srednjoškolce
* dodjeljuje jednokratne financijske pomoći za izvanredne situacije obiteljima lošijeg materijalnog stanja
* dodjeljuje financijsku pomoć za stanovanje
* započet Programa javnih radova (uređenje javnih površina, poljskih i protupožarnih puteva – 4 djelatnika)

-3-

**■ PREDŠKOLSKI ODGOJ**

* Grad sufinancira rad Dječjeg vrtića „ŽIŽULA“ u Skradinu i Dubravicama
* Procedura osnivanja JU Dječji vrtić Skradin

*Financijski pokazatelji prikazani su u financijskim dokumentima koje donosi i usvaja Gradsko vijeće Grada Skradina (Proračun Grada Skradina, Polugodišnji izvještaj o izvršenju Proračuna, Godišnji izvještaj o izvršenju Proračuna Grada Skradina, Programi iz područja komunalnog gospodarstva, kulture, športa, te socijalni programi).*

 **GRADONAČELNIK**

 mr.sc. Antonijo Brajković, v.r.